b'\n_START_ARTICLE_\nPuhov most\n_START_PARAGRAPH_\nPuhov most je most, ki je del ju\xc5\xbene obvoznice mesta Ptuj, pravilno del glavne ceste G1-2 na odseku Hajdina - Ptuj - Ormo\xc5\xbe in pre\xc4\x8dka reko Dravo na Ptuju oziroma \xc5\xbee umetno akumulacijsko jezero na Dravi Ptujsko jezero na predelu, kjer je jezero \xc5\xa1iroko skoraj tristo metrov in globoko pet metrov. Ime nosi po izumitelju Janezu Puhu. Cesta G1-2 se v Dra\xc5\xbeencih navezuje na avtocesto A4 Slivnica-Gru\xc5\xa1kovje-meja s Hrva\xc5\xa1ko, ki poteka v trasi Phyrnske avtoceste._NEWLINE_Cestna povezava, ki je bila zgrajena skupaj z mostom, pomeni razbremenitev starega ptujskega cestnega mostu, ki je bil zgrajen pred petdesetimi leti in zaradi velikih prometnih obremenitev \xc5\xbee ve\xc4\x8dkrat obnovljen. Ta cestna povezava naj bi po prognozah prevzela okoli 25.000 motornih vozil na dan (2011 jih je 12.200 - Vir: DRSC, Prometne obremenitve).'